b'\n_START_ARTICLE_\nTankette\n_START_PARAGRAPH_\nEn tankette er en type lett bev\xc3\xa6pnede og lett pansrede beltekj\xc3\xb8ret\xc3\xb8yer som minner om en liten stridsvogn, noenlunde p\xc3\xa5 st\xc3\xb8rrelse med en bil, fortrinnsvis til lett infanterist\xc3\xb8tte eller rekognosering. _NEWLINE_I dagligtale kan det ogs\xc3\xa5 simpelthen bety en \xc2\xabtiten tanks\xc2\xbb". _NEWLINE_Tanketter ble designet og bygget av en rekke land mellom 1920- og 1940-\xc3\xa5rene og deltok i en rekke krigshandlinger (med begrenset suksess) under annen verdenskrig. S\xc3\xa5rbarheten i deres lette pansring f\xc3\xb8rte til at konseptet ble forlatt.\n_START_SECTION_\nHistorie\n_START_PARAGRAPH_\nTanketter fantes b\xc3\xa5de i en- og tomannsmodeller, og noen modeller ble bygget s\xc3\xa5 lave at f\xc3\xb8reren m\xc3\xa5tte ligge p\xc3\xa5 magen. Noen modeller var ikke utstyrt med kanont\xc3\xa5rn (skj\xc3\xb8nt dette sammen med beltene ble sett som det som definerte typen), eller bare et meget enkelt et med en h\xc3\xa5nddreven dreiemekanisme. De tenderte mot \xc3\xa5 v\xc3\xa6re bevepnet med ett eller to maskingev\xc3\xa6rer eller i sjeldne tilfeller med en 20 mm kanon eller en bombekaster. _NEWLINE_De britiske Carden Loyd tanketter ble ansett for at v\xc3\xa6re de opprinnelige og mest vellykkede, og som mange andre modeller ble kopiert fra. Den franske pansrede rekognoseringstype fra 1930-\xc3\xa5rene (Automitrailleuses de Reconnaissance \xe2\x80\x93 \'maskingev\xc3\xa6rsbevepnede speiderkj\xc3\xb8ret\xc3\xb8yer\') var grunnleggende en tankett av utseende, men var i s\xc3\xa6rlig grad tenkt for observering foran hovedstyrken. Japan ble i mellomtiden en av de st\xc3\xb8rste brukere av tanketter og bygde en rekke brukbare modeller til bruk i jungelkrig. Ved inngangen til annen verdenskrig var de imidlertid allerede foreldede eller viste sig uegnede i deres tiltenkte rolle, og mange tanketter endte med \xc3\xa5 bli brukt som traktorer for artilleriet eller i forsyningsenheter. _NEWLINE_Konseptet ble senere oppgitt p\xc3\xa5 grunn av dets begrensede brukbarhet og dets s\xc3\xa5rbarhet overfor antitankv\xc3\xa5pen (eller til og med alminnelige maskingev\xc3\xa6rer) og tankettens rolle ble i store trekk overtatt av stridsvogner for tyngre oppdrag og av panserbiler for annet. _NEWLINE_Senere forbedrede viderf\xc3\xb8ringer:_NEWLINE_Men i Vietnam benyttet US Marines seg av den lignende skj\xc3\xb8nt st\xc3\xb8rre M50 Ontos med noe fremgang. Og i 1990-prene s\xc3\xa5 konseptet en renessanse i form av Wiesel 1, fra den tyske h\xc3\xa6r, som skulle gi luftb\xc3\xa5rne tropper en pansret rekognoseringskapasitet en funksjon som allerede var fors\xc3\xb8kt med den russiske T-27 i annen verdenskrig. Betegnelsen \'tankett\' brukes imidlertid ikke om disse v\xc3\xa5pen, som i stedet kalles luftlandef\xc3\xa4higer Waffentr\xc3\xa4ger i Bundeswehr).'